# **DECIZIA ETAPEI DE ÎNCADRARE**

## Nr. număr din 07.05.2018

**(PROIECT)**

Ca urmare a solicitării de emitere a acordului de mediu adresate de **SOCIETATEA DE DISTRIBUȚIE A ENERGIEI ELECTRICE TRANSILVANIA NORD SA CLUJ- NAPOCA SUCURSALA DE DISTRIBUȚIE A ENERGIEI ELECTRICE ZALĂU**, cu sediul în Str. B-dul MIHAI VITEAZUL, Nr. 79, Zalău , Judetul Sălaj, , înregistrată la APM Salaj cu nr. 2035/05.04.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 07.05.2018, că proiectul: **MODERNIZARE LEA 0,4 KV ȘI BRANȘAMENTE ÎN LOCALITATEA FIZEȘ, JUDEȚUL SĂLAJ,** propus a fi amplasat în jud. Sălaj, com. Sîg, loc. Fizeș, **nu se supune** **evaluării impactului asupra mediului şi nu se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

b) Caracteristicile proiectului:

b1) Mărimea proiectului:

Prin proiect se propune realizarea următoarelor lucrări:

Lucrări la PTA

Pe tronsonul B0 – B1, se vor poza 3 cabluri ACYAbY 3x95+50 mmp, L=30 m, racordată în CD pe siguranţe MPR de 63 A, SIST 201, care vor alimenta rețeaua înspre Sâg.

Pe tronsonul B0 – B1, se va poza un cablu ACYAbY 3x35+16 mmp, cu ieşire din PA IP existent, care va alimenta circuitul de iluminat public.

Lucrări la LEA 0,4 kV

A. Circuit suplimentar cu conductor TYIR 50OLAl+Al 3x70+16 mmp, pe tronsonul A0-A1, în lungime de 120 m.

B. Circuit suplimentar cu conductor TYIR 50OLAl+Al 3x70+16 mmp, pe tronsonul B1-B2, în lungime de 90 m.

C. Înlocuire conductor și stâlpi, pe următoarele tronsoane:

- conductor existent cu TYIR 50OLAl+Al 3x50+16 mmp

A0-A1, A3-A4, A10-A7, A7-A6, A6-A’6, B1-B2, B2-B12, B12-B13, B13-B14, B14-B14, B14-B15, B3-B’3, B3-B4, B4-B5, B4-B6, B6-B7, B7-B8, B16-B17, B17-B19, B17-B18, B18-B11, B11,B9, B20-B21, B23-B24, B23-B25, B25-B26, L=6 km;

- înlocuire stâlpi existenți cu stâlpi proiectați: 97 buc.

- consolidare stâlp de beton SE4: 47 buc.

- consolidare stâlp de beton SE10: 16 buc.

- refacerea inscripțiilor de securitate.

Lucrări la branşamente

Refacere branşamente necorespunzatoare – 189 buc. din care 170 branşamente monofazate și 19 branșamente trifazate.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: - nu este cazul;

b5) producţia de deşeuri: conform Legii nr. 211/2011, privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: - nu este cazul;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 1 din 17.01.2018 emis de Primăria Comunei Sîg, terenul aferent lucrărilor propuse se află situat pe domeniul public al comunei Sîg;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor Ord. nr. 119/2014, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
7. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula